33 



Maade om andre Arter, navnlig saaledes at de gjenoptage 

 visse den hypothetiske Stamform oprindelig tilkommende 

 Forhold, der ere gaaede tabt hos dens egen Hovedart. 

 Et smukt Exempel paa denne Lov, der har sit tilsvarende 

 i, hvad der finder Sted hos Husdyrene, f. Ex. Duerne, 

 hvis meest extreme Racer, især naar de krydses, 

 saa hyppig falde tilbage til Klippeduens Farver, afgive 

 mange Hesteracer, der — især som Føl — tydelig vise 

 Æslets Rygstribe og 1 — 3 Skulderstriber, ja endog Striber 

 paa Benene og Hovedet*). Ogsaa hos Bastarder (saavel 

 hos Mulæsler som hos Bastarder af Æsel og Dshiggetai) 

 er dette ikke sjeldent, uagtet ingen af Forældrene have 

 vist Spor til Striber. Dette vil vanskeligt kunne forklares 

 anderledes, end at alle Hestearters Stamrace har havt 

 Charakteren af en Tigerhest, hvilken Gharakteer hos de 

 nuværende Arter er bleven stærkt udpræget hos nogle 

 (Zebra, Kvagga osv.,) og fortrængt hos andre, men dog ikke 

 kan lade være at dukke op igjen hos enkelte Racer eller 

 hos enkelte Individer af disse. 



(Fortsættes.) 



*) Saaledes forklares maaskee det bekjendte Tilfælde, at en Hoppe, 

 der tidligere havde født et Bastardføl med en Zebra, senere med 

 en virkelig Hingst fik et Hesteføl, der viste Spor til Stribning, 

 et Tilfælde, hvoraf man har villet udlede, at en tidligere Be- 

 frugtning kunde indvirke paa en senere Avl. (Medd. Anm.) 



